Una oferta cultural potent, les millores de les instal·lacions i horari de la Biblioteca i els primers pressupostos participatius, entre els compromisos complits per les regidories de Cultura, Biblioteca i Transparència Municipal
25 de agost de 2022

La potenciació de l'oferta cultural amb noves activitats com a monòlegs, festivals de música, certàmens de guitarra o de literatura, i la recuperació de nous espais per a l'activitat cultural com la Terrassa de la Casa de la Cultura o l'Amfiteatre de la Plaça de la Senyoria, les millores de les condicions de la Biblioteca Pública Municipal amb l'ampliació de l'horari o la recuperació de la sala multiusos com a sala d'estudis i la posada en marxa dels Primers Pressupostos Participatius han sigut alguns dels compromisos més rellevants compliments en els últims 12 mesos per les regidories de Cultura, Biblioteca i Transparència Municipal de l'Ajuntament d'Alboraia.

Això ha sigut possible gràcies a la col·laboració del departament que encapçala Manuel Andreu amb diverses associacions culturals i artistes locals, així com amb altres administracions com la Diputació de València i la Generalitat Valenciana.

Consolidació d'una oferta cultural potent

Un de les grans fites de la regidoria de Cultura ha sigut la de consolidar una oferta cultural potent, diversa, amb novetats i actualitzada: l'Ajuntament d'Alboraia ha incorporat a la seua programació habitual monòlegs, festivals de música de gran èxit (Alborajazz), certàmens de guitarra o literari, concerts de soletes, etc. Moltes d'aquestes noves iniciatives s'han dut a terme, a més, en nous entorns, després de la recuperació de nous espais per a l'activitat cultural: la Terrassa de la Casa de la Cultura i l'Amfiteatre de la Plaça de la Senyoria de Port Saplaya.

A més de posar una posada al dia de la Casa de la Cultura 'José Peris Aragó' amb l'ampliació d'horaris (de 09.00 a 21.00h de manera ininterrompuda), la reposició dels panells deteriorats de la façana i el nou conveni de gestió i remodelació de la seua cafeteria, o el Teatre l'Agrícola amb la primera fase de la seua reforma, l'Ajuntament d'Alboraia ha reobert les portes de l'emblemàtic edifici conegut com a Xalet Blau amb una exposició monogràfica.

Una biblioteca adaptada a les necessitats actuals

La reformulación de la Biblioteca Pública Municipal és el gran avanç que ha realitzat la regidoria de Manuel Andreu: l'horari s'ha vist ampliat de 09.00 a 21.00 hores de manera ininterrompuda per a garantir que l'alumnat local puga estudiar sense cap obstacle. Per a això, a més, s'ha recuperat la sala multiusos de la Casa de la Cultura, reconvertint-la en sala d'estudis de la biblioteca, així com rehabilitat el magatzem de fons i instal·lat un expositor per a revistes.

A l'hora de fomentar la literatura i la lectura, s'ha consolidat l'èxit del Certamen Literari amb una segona edició, a més d'haver-se portat els contacontes als centres educatius, centres de dia i el Pas a Pas. També s'ha celebrat la Fira del Llibre durant les Festes Patronals.

En marxa els primers Pressupostos Participatius

En matèria de Transparència Municipal, destaca l'inici dels primers Pressupostos Participatius de la història d'Alboraia: durant les Festes Patronals i les Festes de la Verge del Carme de Port Saplaya al juliol i les Festes de La Patacona al setembre, s'està informant veïns i veïnes d'aquest projecte que es posarà en marxa durant els pròxims mesos i que afectarà els pròxims Pressupostos Municipals.

D'altra banda, l'Ajuntament d'Alboraia s'ha adherit a la Xarxa de Governança de Participació Municipal, s'ha creat el lloc web oficial participa.alboraya.es i s'ha actualitzat completament el lloc web oficial alboraya.es.